CELEX: C2004/239/34
Language: sl
Date: 2004-09-25 00:00:00
Title: Sodba Sodišča prve stopnje z dne 30. junija 2004 v zadevi T-107/02 GE Betz Inc. proti Uradu za usklajevanje na notranjem trgu (znamke in modeli) (UUNT), (Znamka Skupnosti — Postopek z ugovorom — Prejšnja figurativna znamka — Prijava besedne znamke Skupnosti BIOMATE — Nepredložitev dokazov v jeziku postopka z ugovorom — Zaupanje v pravo — Pravila 16, 17 in 18 Uredbe (ES) št. 2868/95)

25.9.2004   
            
            
               SL
            
            
               Uradni list Evropske unije
            
            
               C 239/17
            
         
      SODBA SODIŠČA PRVE STOPNJE
   
   z dne 30. junija 2004
   v zadevi T-107/02 GE Betz Inc. proti Uradu za usklajevanje na notranjem trgu (znamke in modeli) (UUNT), (1)
   
   (Znamka Skupnosti - Postopek z ugovorom - Prejšnja figurativna znamka - Prijava besedne znamke Skupnosti BIOMATE - Nepredložitev dokazov v jeziku postopka z ugovorom - Zaupanje v pravo - Pravila 16, 17 in 18 Uredbe (ES) št. 2868/95)
   (2004/C 239/34)
   Jezik postopka: angleščina
   V zadevi T-107/02, GE Betz Inc., prej BetzDearborn Inc., s sedežem v Trevose, Pennsylvania (Združene države Amerike), ki jo zastopata G. Glas in K. Manhaeve, avocats, z naslovom za vročanje v Luksemburgu, proti Uradu za usklajevanje na notranjem trgu (znamke in modeli) (UUNT) (zastopnika: sprva E. Joly, nato pa G. Schneider), Atofina Chemicals Inc., s sedežem v Philadelphiji, Pennsylvania (Združene države Amerike), je bila nasprotna stranka v postopku pred Odborom za pritožbe UUNT, ki jo zastopata M. Edenborough, barrister, in M. Medyckyj, solicitor, zaradi tožbe zoper odločbo prvega Odbora za pritožbe (UUNT) z dne 17. januarja 2002 (zadeva R 1003/2000-1) o postopku z ugovorom med Atofina Chemicals Inc. in GE Betz Inc., je Sodišče prve stopnje (drugi senat), v sestavi N. J. Forwood, predsednik, J. Pirrung in A. W. Meij, sodnika; sodni tajnik: J. Plingers, administrator, dne 30. junija 2004 razglasilo sodbo, katere izrek se glasi kot sledi:
   
               1.
            
            
               Odločba prvega Odbora za pritožbe Urada za usklajevanje na notranjem trgu (znamke in modeli) (UUNT) z dne 17. januarja 2000 (zadeva R 1003/2000-1) se razglasi za nično v delu, v katerem razglaša za nično odločbo Oddelka za ugovore z dne 7. septembra 2000, zadeva se vrne Oddelku za ugovore v nadaljnjo obravnavo in vsaki stranki se naloži plačilo stroškov, ki jih je utrpela v postopku pred Odborom za pritožbe.
            
         
               2.
            
            
               Uradu se naloži plačilo stroškov, ki jih je priglasila tožeča stranka, vključno s stroški, ki jih je le-ta priglasila v postopku pred Odborom za pritožbe.
            
         
               3.
            
            
               Intervenient nosi svoje stroške.
            
         
      (1)  UL C 169, 13.7.2002.